open-index/open-wikipedia-markdown huggingface dataset:
Helga y Flora

***Helga y Flora*** () je čileanska TV-serija koja se originalno prikazuje na programu mreže Canal 13 od 2020. godine. Radnja se događa u Čileu 1930-ih, a naslovne protagonistice, koje tumače  Catalina Saavedra i Amelia Kassai, su Helga Gampert i Flora Gutiérrez, prve žene koje su se priključile čileanskoj financijskoj policiji, i koje pretpostavljeni šalju u čileansku Patagoniju kako bi istraživale slučajeve od koje nekih imaju i špijunsku dimenziju.

## Izvori
Timsah

**Timsah** (arapski: بحيرة التمساح)/ Buḥayrat al-Timsāḥ) poznato i kao **Krokodilsko jezero** je boćato jezero na 
sjeveroistoku Egipta, skoro na sredini Sueskog kanala, između grada Sueza na jugu i Port Saida na sjeveru.

Na njegovoj sjeverozapadnoj obali prostire se grad Ismailia.

## Karakteristike
Timsah leži na geološkoj depresiji na prevlaci između Crvenog i Sredozemnog mora. 
Najniže točke te depresije su današnja plitka reliktna jezera od kojih je jedno i Timsah. Površina Timsaha iznosi 14 km², a najveći dio jezera je plitka močvara, čija dubina rijetko prelazi 3 metra.

Utvrđeno je da je u pradavna vremena Jezero Timsah bilo sjeverni kraj Crvenog mora.

Timsah ima približno trokutastu formu s izduženim stranama koje se pružaju otprilike 5 km od istoka prema zapadu (bez periferinih laguna) i 4,5 km od sjevera prema jugu sa maksimalnom dubinom većom od 25 m, na mjestima Sueskog kanala koja su jaružanjem produbljena.

Prije izgradnje Sueskog kanala Jezero Timsah bilo je jedno od plitkih boćatih jezera u Delti Nila. Otkad je izgrađen kanal prima velike količine slane morske vode, ali s druge strane i slatku vodu iz Kanala Ismailia koji je prokopan od Nila do Timsaha između 1861. 
- 1862. za potrebe izgradnje Sueskog kanala.

Jezero Timsah je vjerovatno iskorišteno kao spoj za izgradnju kanala još u 4. mileniju pne. za vrijeme Starog kraljevstva, kog je proširio Darije Veliki. 
Izgradnja suvremenog Sueskog kanala kod Jezera Timsah započela je 1861.

Timsah je zajedno sa Gorkim jezerima omogućio Ferdinandu Lessepsu izgradnju Sueskog kanala bez ustava.

## Reference

## Vanjske veze

* ''Lake Timsah''
Ismailia

**Ismailia** (arapski: الإسماعيلية/al-Ismāʻīlīyah) je grad od 397,446 stanovnika na sjeveroistoku Egipta u muhafazi Ismailia u kojoj je i administrativni centar.
 
## Geografija

Ismailia leži skoro na samoj sredini Sueskog kanala, na sjeverozapadna obali Jezera Timsah, u depresiji, koja je za faraonskih vremena bila povezana sa Sueskim zaljevom Crvenog mora.

## Historija

Grad je osnovao 1863. francuski inženjer Ferdinand de Lesseps, graditelj Sueskog kanala, kao bazni logor. 
Nazvan je po tadašnjem nominalnom vladaru Egipta kedivu Ismail-paši, kom je za svečano otvorenje kanala - 1869. podignuta velelepna palača (danas u ruinama).

Izgrađen je u stilu 19. vijeka sa ortogonalnim planom ulica, kao grad širokih bulevara, duž kojih se protežu drvoredi, velelepni trgovi i parkovi.

Ismailija je igrala važnu ulogu u novijoj egipatskoj historiji. Ključni događaj dogodio se u januaru 1952. kad je Britanska vojska ugušila pobunu koju su poveli egipatski policajci. Taj čin bio je povod za svrgavanje kralja Faruka I i kasnije te iste godine i do Egipatske revolucije.  
Ismailia je u periodu kad je kanal bio otvoren za promet (1869-1956, 1957-67) bila prosperitetan grad, zahvaljući činjenici što je bila operativno sjedište kompanije *Suez Canal Company* i *Centralnog ureda za regulaciju prometa kanalom*. 
Ekonomska kriza zahvatila je grad nakon Šestodnevni rat u junu 1967., jer je narednih osam godina kanal bio zatvoren, pa se dobar dio stanovnika raselio po Egiptu.

Stvari su krenule nabolje nakon Jomkipurskog rata sa Izraelom 1973., i primirja koje je uslijedilo, pa je kanal ponovno otvaren za promet 1975. Nakon tog se stanovništvo počelo vraćati pa su građeni i novi stambeni kvartovi, a kao dio politike otvorenih vrata (Intifah) Anvara Sadata otvorena je Slobodna ekonomska zona.  
Te iste 1975. otvoren je i *[[Univerzitet]] Ismailia*.

## Privreda i transport

Ismailija je snažni industrijski centar, sa  brodogradilištem,  tvornicom traktora i motora i pogonima prehrambene industrije. Početkom 1980-ih podignuta je i velika termoelektrana.

Ismailia je i snažni garnizon sa aerodromom (IATA: QIV).
Grad je povezan s nacionalnom željezničkom mrežom u Egiptu preko Benhe u Muhafazi Kaljubija. Druga željeznička linija ide duž Sueskog kanala. Do Ismailije vodi i autoput, a preko kanala se automobil prevoze trajektima.

Od 2015.  gradi se tunel dug 4.7 km dubok 70 metara koji bi trebao olakšati automobilski promet preko kanala.

## Pobratimski gradovi

*  Palermo, Italija
*  Burgas, Bugarska
*  Yogyakarta, Indonezija
*  Suzhou, Kina

## Reference

## Vanjske veze

* ''Ismaila'' (službene stranice)  
* ''Ismailija''
Galerija Branka Šotre

**Šarića kuća (Galerija Branka Šotre)** nalazi se u gradskoj čaršiji, u centru Stoca, Bosna i Hercegovina. Iz natpisa uklesanog u ploču iznad ulaznih vrata Šarića kuće (Galerija Branka Šotre) vidljivo je da je sagrađena (1734/1735) godine. Proglašena je za nacionalni spomenik Bosne i Hercegovine.  Ovu odluku komisija je donijela na sjednici održanoj 6. do 12. maja 2003. godine, u sljedećem sastavu: Zeynep Ahunbay, Amra Hadžimuhamedović (predsjedavajuća), Dubravko Lovrenović, Ljiljana Ševo i Tina Wik.

Šarići spadaju među najstarije i najznamenitije muslimanske porodice u Hercegovini i Stocu. U prvoj polovini XVIII stoljeća Šarići sagradili su vrijedne zadužbine i bili prvi kapetani stolačke kapetanije. Jedan od najznačajnijih pripadnika ove porodice je bio Ismail-kapetan koji je jedno vrijeme bio vojvoda u Ljubinju i kasnije stolački kapetan od 1731. do 1761. godine. On je u Stocu sagradio džamiju, sibjan-mekteb, čatrnju i više dućana. Posebno je značajna kuća Ismail-kapetana Šarića u kojoj je on do smrti živio.

U oktobru 1961. godine Izvršno vijeće Narodne republike Bosne i Hercegovine donijelo je Odluku o Umjetničkoj galeriji u Sarajevu kojom Galerija dobija zaduženje «organizovanja i održavanja stalnih ekspozitura u većim mjestima Bosne i Hercegovine». Prva ekspozitura Galerije osnovana je u Stocu 28. jula 1963. godine, u rodnom gradu Branka Šotre. Galerija je nosila njegovo ime, a smještena je u prostor Šarića kuće. Šotrine grafike (ukupno 92), koje je on krajem pedesetih godina poklonio Umjetničkoj galeriji u Sarajevu, činile su stalnu postavku. Pored Šotrinih grafika, Galerija je posjedovala i jedanaest dijela različitih umjetnika.

Šarića kuća je zapaljena i uništena 26. jula 1993. godine, a  izložena djela su izuzeta, od strane «ratnih vlasti». Nakon toga na njemu nisu vršeni nikakvi radovi konsolidacije i zaštite. Sačuvani su samo kameni zidovi do početka krovne konstrukcije koji propadaju. Od navedena 92 Šotrina grafička otiska, po saznanjima Galerije likovnih umjetnosti Bosne i Hercegovine, grafike zavedene pod rednim brojevima od 1 do 12 više ne postoje, odnosno postojao je samo jedan grafički otisak. Galerija likovnih umjetnosti Bosne i Hercegovine za grafike od rednog broja 13 do 92 posjeduje još jedan ili više otisaka.
## Literatura
* Amra Hadžimuhamedović - Mogući pristupi obnovi historijskih gradskih područja u Bosni i Hercegovini s posebnim osvrtom na Stolac, Naslijeđe i identitet, Sarajevo, 1997.
## Reference

## Vanjske veze
* Časopis '''Most''', Vojislav Vujanović - Traganje za izvornom inspiracijom 
* Umjetnička galerija BiH
All Good Things... (Star Trek: The Next Generation)

***All Good Things...*** () je posljednja epizoda američke science fiction TV-serije *[[Star Trek: The Next Generation]]*, premijerno prikazana 23. maja 1994. godine. Radnja prikazuje kako kapetan Picard doživljava neobični fenomen zahvaljujući kome njegova svijest putuje kroz tri vremenska razdoblja - prošlost, kada je tek počeo zapovijedati *[[USS Enterprise (NCC-1701D)|Enterpriseom]]*, sadašnjost, i budućnost, kada je postao napola senilni starac - te kako doznaje kako u sva tri mora djelovati u nastojanju da zaustavi opasnu vremensku anomaliju.

U produkciju epizode je uložen izuzetan trud, pri čemu se nastojalo čvrsto povezati radnju sa prvom epizodom *[[Encounter at Farpoint]]*. Epizoda je imala rekordnu gledanost, a dobila je izuzetno povoljne kritike, te se često navodi kao najbolje finale serije u historiji franšize, i jedno od najboljih u historiji televizije uopće.

## Vanjske veze
*
Star Trek: The Next Generation (sezona 7)

Sedma sezona američke science fiction TV-serije *[[Star Trek: The Next Generation]]* se sastojala od 26 epizoda, koje su originalno emitirane putem lokalnih i regionalnih TV-stanica od 20. septembra 1993. do 23. maja 1994. godine. Radnja je bila smještena u drugu polovicu 24. vijeka i prikazivala pustolovine posade *[[USS Enterprise (NCC-1701D)|USS Enterprise]]*, svemirskog broda Zvjezdane flote koji je putovao galaksijom vršeći istraživanja, te obavljajući vojne i diplomatske zadatke za Ujedinjenu Federaciju Planeta.

Sedma sezona je bila posljednja, i bila je zamišljena kao takva, te se snimala paralelno sa kino-filmom *[[Star Trek: Generations]]*, koji je premijeru imao u ljeto 1994. godine i bio njen neposredni nastavak, odnosno prvi dio filmske serije koja će do 2002. godine imati još dva nastavka. Sedma sezona se također paralelno snimala sa drugom sezonom TV-serije *[[Star Trek: Deep Space Nine]]*, sa kojom je dijelila važan podzaplet koji se ticao sporazuma o razgraničenju između Federacije i Cardassijanaca, odnosno time stvorenog sukoba kome će biti posvećen veliki dio epizoda u *Deep Space Nine*. Radnja mnogih pojedinačnih epizoda se, pak, bavila članovima porodice glavnih likova kao što su Data, Geordi La Forge i Worf, a pred sam kraj su pojedine epizode pružile priliku publici da posljednji put vidi sporedne likove kao što su Reginald Barclay, Alexander Rozhenko i Ro Laren.

Producenti su uložili izuzetan trud u posljednju epizodu pod naslovom *[[All Good Things... (Star Trek: The Next Generation)|All Good Things...]]*, koja je imala najveći rejting u historiji serije, te stekla brojne pohvale od strane kritike.

## Reference

## Vanjske veze
* Episode guide  at Star Trek.com
Tribunal (Star Trek: Deep Space Nine)

***Tribunal*** Je epizoda američke science fiction TV-serije *[[Star Trek: Deep Space Nine]]*, premijerno prikazana 5. juna 1994. godine. Radnja prikazuje kako O'Briena na godišnjem odmoru uhapse Cardassijanci pod optužbom da je Makijima krijumčario oružje te kako ga na Cardassiji Prime dovode na sud čija je presuda unaprijed određena.

*Tribunal* je prva epizoda koju je režirao Avery Brooks, glumac koji u seriji tumači lik kapetana Siska.

## Izvori

## Vanjske veze
*
The Jem'Hadar

***The Jem'Hadar*** () je epizoda američke science fiction TV-serije *[[Star Trek: Deep Space Nine]]*, premijerno prikazana 12. juna 1994. godine. Radnja prikazuje kako Sisko vodi svog sina Jakea na izlet u Gamma kvadrant te pri tome nabaasa na Jem'Hadar, elitnu jedinicu tajanstvenog Dominiona.

## Reference

## Vanjske veze
*
The Search (Star Trek: Deep Space Nine)

***The Search*** () je dvodijelna epizoda američke science fiction TV-serije *[[Star Trek: Deep Space Nine]]*, premijerno prikazana 26. septembra i 3. oktobra 1994. godine. Radnja prikazuje kako Sisko organizira ekspediciju u Gamma kvadrant sa ciljem pronađe Osnivače, koji stoje iza Dominiona, te kako u njoj sudjeluje Odo, koji je misli iskoristiti kako bi otkrio tajnu svog porijekla.

## Izvoei

## Vanjske veze
*
*
Ismail-paša

**Ismail-paša** (Kairo, 31. decembar - Istanbul, 2. mart 1895.) bio je osmanski kediv Egipta od 1863. do 1879.

Period njegove vladavine bio je obilježen enormnim rastom vanjskog duga, što je na kraju dovelo do Britanske okupacije Egipta 1882.

## Biografija

Ismail se prije nego što je postao kediv 1863., školovao u Parizu i bio slan u razne diplomatske misije po Evropi.
Kao kediv vodio je važne pregovore oko dovršetka Sueskog kanala. Kad se dovršenje kanala primaklo kraju u ljeto 1869. - Ismail je u novembru organizirao veličanstvenu (i skupu) ceremoniju otvaranja, da svijetu pokaže svoje kedivsko bogatsvo.

Jedna od njegovih značajnijih inovacija bila je osnivanje skupštine delegata u novembru 1866. koja je trebala biti neki korak prema demokraciji, iako se radilo samo o savjetodavnom tijelu. Na kraju su njeni članovi ipak imali važan utjecaj na njegovu vladavinu. U toj skupštini su dominantnu ulogu imali seoski muhtari (starješine), koji bi do tog položaja došli novcem, tako što bi za period od 6 godina unaprijed platili porez na zemlju (i tako ga kreditirali). Ismail im je zauzvrat dovao razne privilegije a na kraju i 
vlasništvo nad tom zemljom, koja dotad nije bila njihova. 
Njihova koruptivna povezanost pokazala se 1876. kad je skupština ponovno odobrila Ismailov zakon iz 1871. o plaćanju poreza unaprijed, koji je on bio ukinuo.

Jedna od njegovih neostvarenih želja bila je da golema područja Sudana stavi pod efikasnu egipatsku kontrolu, zbog tog je angažirao svu silu evropskih i američkih savjetnika, nadajući se da oni neće biti toliko podložni korupciji kao njegovi činovnici.

Ismail-paša za svoju politiku modernizacije zemlje trošio ogromnu količinu novca, a velik dio su mu dali evropski financijeri. 
Kad je preuzeo vlast, egipatski nacionalni dug iznosio je 7.000.000 £, da bi do 1876. povećao na gotovo 100 000 000 £. 
Zbog tog je na pritisak evropskih kreditora osnovana Komisija, koja je trebala upravljati tim javnim dugom, ali Ismail-paša nije htio provoditi mjere po njihovom diktatu, pravdajući  se da će to naštetiti njegovoj unutrašnjoj politici. Zbog tog ga je osmanski sultan Abdul Hamid II smjenio u junu 1879.

## Reference

## Vanjske veze

* ''Ismāʿīl Pasha, Ottoman viceroy of Egypt''
Asjut

**Asjut** (arapski: أسيوط‎‎/ Asyūṭ) je grad od 480,516 stanovnika na jugu Egipta u muhafazi Asjut u kojoj je i administrativni centar.
 
## Geografija

Jedan od najvećih gradova Gornjeg Egipta prostire se na zapadnoj obali rijeke Nil, skoro na pola puta između Kaira i Asuana. Dobro navodnjavana dolina Nila kod Asjuta je široka oko 20&nbsp;km.

## Historija

U Antičkom Egiptu bio je znan pod imenom **Sjut**, i kao centar kulta boga šakala Uapuata. Za vrijeme 
Srednjeg kraljevstva (20-17. vijek pne.) bio je prijestolnica 17 Nome (provincije) Gornji Egipat. Iako se nikada nije mogao mjeriti sa Tebom, razvio se kao značajno trgovište karavana koje su išle preko istočne i zapadne pustinje.

U helenističko doba bio je poznat pod imenom - **Likopolis** / Λυϰόπολις (*Vučji grad*), aluzija na kulta boga šakala, i kao rodni grad neoplatonističkog filozofa Plotina (oko 205 - 269 / 269).

Kvalitetni tekstil iz Asjuta, žito i fino voće  iz okolice grada, prodavani su po jugu; Darfuru i drugdje po Sudanu. Karavani koji su se otud vraćali dononosili su robove, slonovaču i boje.

Asjut je jedno od rijetkih preostalih mjesta u kojima se njeguju arhaični zanati, kao što je vezenje srebrenom niti, sitna grnčarija, intarzija, tepisi i prostirke.

Asjut je i snažan obrazovni centar sa univerzitetom osnovanim 1957., kao filijala kairskog Al-Azhara.

U Asjutu živi puno Kopta pa je on i važna eparhija Koptske pravoslavne crkve, kojom upravlja metropolit iz Kaira.

## Znamenitosti

Po vapnenačkim brdima koja se uzdižu jugozapadno od grada leže brojne kamene grobnice faraona iz Dvanaeste dinastije (20.-18. vijek pne.).

## Privreda

Današnji Asjut je grad modernih predionica pamuka i velikog kemijskog kombinata koji proizvodi umjetno gnojivo.

Sjeverno od grada i njegove riječne luke *Al-Ḥamra*, nalazi se brana na Nilu, duga 832 metra - Asjut, podignuta 1902. 
Ona skreće dio voda Nila u Kanal Ibrahimija koji paralelno teče uz Nil u dužinu od nekih 350 km prema sjeveru, navodnjavajući veći dio Srednjeg Egipta.

Kod Dejruta se od Kanal Ibrahimija odvaja zapadnu grana - *[[Kanal]] [[Bar Jusuf]]*, koji teče do Oaze Fajum.

Tokom 1980-ih Brana Asjut je modernizirana, pa joj je dograđena i hidroelektrana.

## Pobratimski gradovi

*  Iași, Rumunjska

## Reference

## Vanjske veze

* ''Asyūṭ, Egypt'' 
* ''Asjut''
Faruk I od Egipta

**Faruk I od Egipta** (Kairo, 11. februar 1920 - Rim, 18. mart 1965.) bio je egipatski kralj od 1936. do 1952.

Ostao je zapamćen po državnom udaru kog su izveli mladi oficiri nezadovoljni njegovom vladavinom i prisili ga da abdicira.

## Biografija

Faruk je rođen kao prijestolonasljednik, pa je školovanje proveo u Egiptu i Engleskoj. Svog je oca nasljedio 1936. I on se kao i njegov 
otac nastavio natjecati za popularnost sa tek osnovanom partijom Vafd, što se često pretvaralo u svađu, naročito oko imenovanja državnih funkcionera.

Nakon izbijanja Drugog svjetskog rata, Faruk je pokušao zadržati neutralnost, i pored tog što je praktički Egipat bio okupiran od Britanske Armije. Zbog tog su ga Britanci 1942. prisilili da postavi za premijera, njima naklonjenog lidera partije Vafd Muṣṭafu Naḥasa. 
Naḥas se tokom oktobra 1944. u Aleksandriji upustio u pregovore o stvaranju Arapske lige (koja je osnovana godinu dana kasnije), što se Britancima nije dopalo, pa je izgubio njihovu podršku, a nakon tog ga je i Faruk smjenio, jer se on želio postaviti na čelo te organizacije.

Egipćane je strašno pogodio poraz u Arapsko-izraelskom ratu 1948 od tek osnovane države Izrael, kao i neuspjeh ukidanja Britanske vojne okupacije. Poraz je naročito teško pao brojnim oficirima egipatske vojske, koji su uzrok vidjeli u Farukovoj nesposobnosti i korumpiranosti njegove administracije.

Situacija je postala nepodnošljiva 1952., kad je Pokret slobodnih oficira, na čelu sa Gamalom Abdelom Naserom srušio režim u julu i prisilio Faruka na abdikaciju u korist svog maloljetnog sina Fuada, koji nije dugo bio kralj, jer je u manje od godinu dana Egipat postao republika.

Faruk je kao monarh bio poznat po velikom bogatstvu i raskošnom životu, tako je nastavio živjeti i u egzilu u Italiji, ali je pred kraj života živio u puno skromnijem dvosobnom stanu u Rimu. Njegova sestra Favzija bila je prva žena iranskog šaha Reze Pahlavija.
 
## Reference

## Vanjske veze

* ''Farouk I, king of Egypt''
Grob Moshe Danona

**Grob Moše Danona** nalazi se u opštini Stolac, Bosna i Hercegovina. Sa okolnim prostorom i havrom na Krajšini, proglašen je za nacionalni spomenik Bosne i Hercegovine.  

Spomenik nalazi se na lokalitetu Krajšina, na putu Stolac – Mostar, 2 km udaljen od centra Stoca. Postavljen je na postolje dimenzija 190x80x90 cm. Dimenzije su 150x50x80 cm. Sa sjeverne strane je uklesan drugi natpis na starohebrejskom.

Ovaj nadgrobni spomenik obilježava grob sarajevskog rabina Moše Danona, člana jevrejske zajednice sa početka XIX stoljeća. Imenovan je za hamambašija 1815. godine, a petnaest godina kasnije, u vrijeme teških prilika za  jevrejsku zajednicu na teritoriju Bosne i Hercegovine, pošao je pješke na put u Palestinu, želeći umrijeti i biti pokopan u Svetoj Zemlji. Na tom putu je i umro, i to u blizini Stoca, na mjestu gdje je i sahranjen. Spomenik su mu podigli sunarodnici deset godina nakon njegove smrti.

Deset godina nakon smrti Moče Danona ovo mjesto je postalo mjestom hodočašća Jevreja sefarda, ne samo Bosne i Hercegovine, nego i ostalih krajeva u kojima su Sefardi živjeli. Jednom godišnje na rođendan Moče Danona 14. juna i na datum njegove smrti počela bi njihova okupljanja. Stare fotografjje iz vremena prije II svjetskog rata prikazuju veliku masu ljudi okupljenu oko spomenika sa natpisom.  Iako je pripadao jevrejskoj kulturi, spomenik je bio jako poštovan i kod muslimana, a naročito kod derviša. Slično ovome hodočašću je hodočašće muslimana u tekiju na Buni u Blagaju. 

Havra je od spomenika udaljena 35 metara. Havra nije prostor za redovno obavljanje molitvi Jevreja, nego je uobičajno prostor žaljenja, zajedničkog oplakivanja,
## Literatura
* Izet Rizvanbegović, Stari jevrejski nadgrobni spomenik na Krajšini kraj Stoca, Naše starine III, 265. str., 1956. 

## Reference
Kozina

**Kozina** () je naseljeno mjesto u sastavu općine Hrpelje–Kozina, regija Obalno-kraška, Slovenija.

## Historija

Do teritorijalne reorganizacije u Sloveniji nalazila se u sastavu stare općine Sežana.

## Stanovništvo

Na popisu stanovništva 2011. godine, Kozina je imala 544 stanovnika.

**Napomena**: *U 2017. izvršena je manja razmjena teritorija između naselja [[Hrpelje]] i *'Kozina*'.*

## Reference

## Vanjske veze
Gorka jezera

**Gorka jezera** je ime za dva nekad odvojena slana jezera na sjeveroistoku Egipta, koja su danas spojena Sueskim kanalom.

## Karakteristike
Jezera leže na geološkoj depresiji na prevlaci između Crvenog i Sredozemnog mora, između grada Sueza na jugu i Port Saida na sjeveru.

Prije izgradnje Sueskog kanala - Gorka jezera su bila relativno mala, hiper slana unutrašnja jezera, sa salinitetom do 161 g / l, okružena sabkom 
prepunom soli. 
Nakon što su jezera povezana kanalom sa Sredozemnim i Crvenim morem, postala su jedinstveno morsko tijelo, pa im se i volumen povećao, a salinitet smanjio do vrijednosti između 43 g / l - 46 g / l.

Sjeverni širi kraj tog vodenog tijela poznat je kao **Veliko gorko jezero** (arapski: البحيرة المرة الكبرى‎ / Al-Buḥayrah al-Murrah al-Kubrā), dok je južni uži dio poznat kao **Malo gorko jezero** (arapski: البحيرة المرة الصغرى / Al-Buḥayrah al-Murrah al-Ṣughrā).
Dno im je pjeskovito i prekriveno oskudnom vegetacijom. Na zapadnoj strani ima nešto oranica i turističkih sadržaja, dok je istočna strana uglavnom pješčana pustinja. 
Na istočnoj strani *Malog gorkog jezera* leži niz niskih pješčanih otočića i sprudi.

*Veliko gorko jezero* je prosječno duboko 18, a maksimalno 28 m, dugo je 24, a široko 13 km, a površina mu iznosi 199 km².
Površina *Malog gorkog jezera* je 41 km², prosječna dubina iznosi 11, a maksimalna 28 m, dugo je 15 km, a široko do 2,7 km.

Gorka jezera su zajedno sa Timsah je zajedno sa Jezerom Timsah omogućila Ferdinandu Lessepsu izgradnju Sueskog kanala bez ustava.

## Reference

## Vanjske veze

* ''Bitter Lakes''
Muhamed Said-paša

**Muhamed Said-paša** (Kairo, 17. mart 1822 - Aleksandrija, 17. januar 1863.) bio je osmanski valija Egipta od 1854. do 1863.
Službeno je njegova titula bila *Valija [[Egipat|Egipta]], [[Nubija|Nubije]], [[Darfur]]a, [[Kordofan]]a i [[Senar (država)|Senara]]*, iako zapravo krajeve od Nubije južno nije mogao kontrolirati.

Ostao je zapamćen po prijateljstvu sa francuskim diplomatom Ferdinandom Lessepsom, koji ga je zainteresirao za gradnju Sueskog kanala. Upravo je on kad je postao valija pozvao Lessepsa u Egipat i 30. novembra 1854. potpisao prvi koncesioni ugovor 
za gradnju Sueskog kanala.

## Biografija

Said je rođen kao sin Muhameda Alija, školovan je u Parizu. Na tronu valije nasljedio je ubijenog nećaka Abasa. Odmah po stupanju na dužnost 1854. na Britanski pritisak ukida ropstvo u Sudanu.

Umro je mlad od tuberkuloze u Aleksandriji, gdje je isprva pokopan, kasnije je prebačen u kairsku Džamiju Al Rifai.

Po njemu je nazvan novoizgrađeni grad na mediteranskom kraju kanala - Port Said.
 
## Reference

## Vanjske veze

* ''The Muhammad 'Ali Dynasty''
Univerzitet u Zambiji

**Univerzitet u Zambiji** () najstariji je i najveći univerzitet u Zambiji. Ovaj javni istraživački univerzitet osnovan je 1966. godine u Lusaki. Nastava i istraživanja na univerzitetu odvijaju se na engleskom jeziku.

## Historija
Prve ideje o osnivanju institucije visokog obrazovanja u Lusaki pojavile su se kod vlasti Severne Rodezije (današnja Zambija) pre početka Drugog svetskog rata, ali se od njih odustalo nakon njegovog početka. Kolonijalne vlasti želele su da Visoku školu za centralnu Afriku podstaknute razvojem visokog obrazovanja u drugim delovima kontinenta.

Savet Centralne Afrike imenovao je istražni komitet za ispitivanje izodivosti ideje koji je predložio osnivanje visoke škole. Novo istraživanje o obrazovnim potrebama centralne Afrike je 1952. godine proveo Sir Alexander Carr-Saunders koji je svoj izveštaj objavio sledeće 1953. godine. Vlada Južne Rodezije (današnji Zimbabve) prihvatila je osnivanje mešanog koledža otvorenog za studente svih rasa dok je komisija predložila da se koledž otvori u Salisburyju. Manjinsko pro-segregacijsko mišljenje priložio je Alexander Kerr koji je otvaranje mešanog koledža smatrao neizvodivim i koji je predložio otvaranje koledža za ne-Evropljane u Lusaki.

Politička klima rasističkog i međunarodno nepriznatog belačkog režima u Severnoj Rodeziji učinila je ideju o osnivanju mešane institucije visokog obrazovanja u Lusaki neostvarivom u 1950-im i ranim 1960-im godinama. 1963. lokalne vlasti Severne Rodezije sastavile su novu komisiju  u nameri da osnuju novu autonomnu instituciju koja ne bi imala veze sa univerzitetima u Velikoj Britaniji.

Republika Zambija stekla je neovisnost 1964. godine pod vodstvom predsednika Kennetha Kaundae. 1965. donet je i zakon o osnivanju univerziteta, a institucija je osnovana 13. jula 1966.

## Povezano
*Univerzitet u Zimbabveu

## Vanjske veze
*www.unza.zm
Parlamentarni izbori u Hrvatskoj 2020.

**Izbori za deseti saziv [[Hrvatski sabor|Hrvatskog sabora]]** održani su 5. srpnja 2020. godine godine, te 4. i 5. srpnja 2020. godine u hrvatskim diplomatsko-konzularnim predstavništvima.

U Hrvatski sabor birao se 151 zastupnik: 140 u deset izbornih jedinica u Hrvatskoj, 3 u dijaspori, te 8 među nacionalnim manjinama.

Nakon raspuštanja devetog saziva Hrvatskog sabora 18. svibnja 2020. godine, predsjednik Republike Hrvatske Zoran Milanović objavio je raspisivanje redovnih parlamentarnih izbora za 5. srpnja 2020. godine.

## Rezultati

HDZ je relativni pobjednik izbora, s osvojenih 66 mandata. Restart koalicija, unatoč tome što je osvojila drugo mjesto na izborima s 41 zastupnikom, gubitnici su izbora u skoro tradicionalnom hrvatskom HDZ-SDP duopolu, te se navode izjave poput: "*Restart koalicija doživjela je jučer pravi potop na izborima*". Treće mjesto na izborima osvojila je koalicija Domovinski pokret, s osvojenih 16 mjesta u Saboru.

Izbori se ponavljaju na dva biračka mjesta, u Stockholmu te u Raši (8. izborna jedinica).

### Ukupno

### Po izbornim jedinicama

## Izborni sustav
Izabire se 151 zastupnik za Hrvatski sabor iz 12 izbornih jedinica, od kojih 10 predstavljaju geografske izborne jedinice, jedna predstavlja dijasporu, a jedna za izbor zastupnika nacionalnih manjina.

U svakoj od 10 geografskih izbornih jedinica se bira po 14 zastupnika prema D'hontovom sustavu, u izbornoj jedinici za dijasporu 3 zastupnika, a manjine biraju 8 zastupnika.

## Stranke i koalicije na izborima
Na izborima se natječe 192 lista s ukupno 2.669 kandidata, od kojih snažniju biračku potporu prema anketama imaju sljedeće:

## Ankete

### Prve izlazne ankete

;Bilješke

## Izvori

## Vanjske veze
* Službene stranice Državnog izbornog povjerenstva Republike Hrvatske
The House of Quark

***The House of Quark*** () je epizoda američke science fiction TV-serije *[[Star Trek: Deep Space Nine]]*, premijerno prikazana 10. oktobra 2020. godine. Radnja prikazuje kako Quark postane svjedokom incidenta u lokalu prilikom kojeg je smrtno stradao Klingonac, a za koga se ispostavlja da je predvodnik moćne porodice, a zbog čega Quark postane upetljan u spletke njegovih nasljednika.

## Izvori

## Vanjske veze
*
Equilibrium (Star Trek: Deep Space Nine)

***Equilibrium*** () je epizoda američke science fiction TV-serije *[[Star Trek: Deep Space Nine]]*, premijerno prikazana 17. oktobra 1994. godine. Radnja prikazuje kako Jadzia Dax počinju proganjati vizije, te da je naglo pogoršanje zdravstvenog stanja prisili da potraži pomoć na matičnom svijetu Trilla, gdje će se ispostaviti da je njen simbiot prije mnogo vremena bio u domaćinu koji nikako nije smio biti prihvaćen.

## Izvori

## Vanjske veze
*
Muhafaze Egipta

**Egipatske muhafaze** (arapski: محافظات) su administrativne jedinice prvog reda lokalne samouprave na koje je Egipat administrativno podjeljen.

Egipat danas ima  27 muhafaza, među njima četiri grada - Kairo, Aleksandrija, Port Said i Suez - imaju status muhafaza. Najvišu izvršnu vlast ima -**Muḥafiẓ** (guverner) kog imenuje i može razriješiti predsjednik, on je odgovoran za provođenje državne politike i rukovodi svim državnim službenicima u 
muhafazi osim sudijama.

Muhafaze i lokalna vijeća obavljaju širok spektar funkcija u obrazovanju, zdravstvu, komunalnim uslugama, stanovanju, poljoprivredi i transportu.

## Historija
Egipatski Kedivat je 1913. imao 21 muhafazu, i 11.189,978 stanovnika, Kraljevina Egipat je 1947. imala 24 muhafaze i 18.966,767.

Sve do 1960. sva je državna uprava bila jako centralizirana, te godine je formiran decentraliziran sistem lokalne uprave, radi uključivanja većeg broja građana. Zakon o lokalnoj upravi iz 1960. predvidio je tri nivoa administrativnih jedinica; *muhafaze*, *markaze* (okruge) i *karije* (sela). Svaka od tih jedinica ima dva vijeća vijeća, jedno izabrano od naroda i izvršno čiji se članovi ne biraju već postavljaju. Načelno ta vijeća imaju široku zakonodavnu nadležnost, ali ih kontrolira centralna vlada.

Po tom zakonu, najmanje polovina članova vijeća trebaju biti poljoprivrednici i radnici, ali u praksi to nije tako.

## Lista muhafaza

## Reference

## Vanjske veze

* ''Governorates of Egypt'' (na portalu Statoids)
Nagrada Višnja Machiedo

**Nagrada Višnja Machiedo**, hrvatska književna nagrada za najbolje književno-esejističko djelo napisano na hrvatskom jeziku. 

## Osnovno o nagradi
Nagradu je ustanovio Hrvatski P.E.N. centar 2013. godine, a nosi ime Višnje Machiedo. Dodjeljuje se svake godine za najbolje književno-esejističko djelo napisano na hrvatskom jeziku u produkciji nakladnika registriranih u Republici Hrvatskoj a objavljeno u prošloj godini. Prijedloge za dodjelu nagrade mogu podnositi građani Republike Hrvatske, javni i drugi djelatnici u kulturi, udruge i druge pravne osobe u kulturi, ustanove u kulturi i ostale pravne osobe koje imaju sjedište u Republici Hrvatskoj. Prijedlog za dodjelu Nagrade treba biti pismeno obrazložen i sadržavati osnovne podatke o auktorici/auktoru, odnosno suauktorima predloženim za dodjelu Nagrade, te obrazloženje razloga za dodjelu Nagrade. Pet primjeraka knjiga šalje se na adresu Hrvatskog PEN centra. Nagrada se sastoji od novčanog iznosa 10.000 kn i plakete. Dodjeljuje se na rođendan Višnje Machiedo, 27. ožujka.

## Dobitnici
Dosadašnji dobitnici:
* 2013.: Ingrid Šafranek za knjigu *Bijela tinta*.
* 2014.: Viktor Žmegač za knjigu *Europa x 10*.
* 2015.: Renata Jambrešić Kirin za knjigu *Korice od kamfora*.
* 2016.: Morana Čale za knjigu *O Duši i tijelu teksta: Polić, Kamov, Krleža, Marinković*. 
* 2017.: Ljiljana Filipović za knjigu *Klub krivaca*.
* 2018.: Dorta Jagić za knjigu *Veće od kuće*.
* 2019.: Slobodan Šnajder za knjigu *Umrijeti u Hrvatskoj*

## Izvori
Aleksandrija (muhafaza)

**Muhafaza Aleksandrija** ( / Muḥāfāzah Al Iskandariyah) je jedna od 27 muhafaza na koje je Egipat administrativno podjeljen.

## Geografija

Muhafaza se nalazi na sjeverozapadu zemlje, prostire se na površini od 2,300 km², na kojoj živi 5,259,818
stanovnika.

### Administrativna podjela

Muhafaza Aleksandija je administrativno podjeljena na 9 distrikta; Montazah Ava, Montazah Tani, Gomrok, Amreja, Agami, Borg Al Arab, Istočni, Centralni i Zapadni.
 
Administrativni centar provincije je grad Aleksandrija.
## Izvori

## Vanjske veze

* ''Alexandria''
Fuad I od Egipta

**Fuad I od Egipta** znan kao Aḥmed Fuad paša (Kairo, 26. mart 1868 - Kairo, 28. april 1936.) bio je prvi egipatski kralj od 1922. do 1936.

## Biografija

Rođen kao najmlađi sin Ismail-paše, Fuad je veći dio djetinjstva proveo sa ocem u egzilu u Napulju. Nakon školovanja na vojnoj akademiji u Torinu, vratio se u zemlju i radio čitav niz poslova u državnoj administraciji, čak je jedno vrijeme između 1908.-13. bio i rektor *Egipatskog univerziteta* (današnji Univerzitet u Kairu). 
Bio je i vrlo izgledni kandidat za albanskog kralja -1914., ali su ga na kraju Velike sile zaobišle u korist kršćanskog Vilhelma od Vida.

U jeku Prvog svjetskog rata - 1917., u vrijeme dok je Egipat još uvijek bio *[[Ujedinjeno Kraljevstvo Velike Britanije i Irske|Britanski]] [[protektorat]]*, Fuad je odabran za nasljednika svog rano umrlog brata - formalnog egipatskog sultana Huseina Kamela. Jer se Britancima 
Kamelov sin bio nije sviđao, zbog sumnji da je lojalniji Osmanlijama, nego njima.

Po završetku rata 1919. Britanija je izrazila spremnost da pregovora o sporazumu koji će Egiptu pružiti veću 
samostalnost. Većina Egipćana pozdravila je tu perspektivu, ali razišli su se oko toga tko će formulirati i prezentirati egipatske zahtjeve Britancima.
Fuad je kao sultan, smatrao da ima dovoljnu podršku naroda, i da on treba voditi glavnu riječ u tim pregovorima. S druge strane lider vrlo popularne nacionalističke partije Vafd - Saad Zaglul, smatrao je da on pravi reprezent naroda, koji može voditi pregovore sa Britancima.

Polemika i nemogućnost dogovora između pristaša Fuada i Zaglula dovela je do kolapsa anglo-egipatskih pregovora. Britanija je na to odgovorila 1922. jednostranom 
deklaracijom o egipatskoj nezavisnosti, u skladu sa svojom kolonijalnom politikom, koja im je osiguravala velik utjecaj u budućoj Kraljevini Egipat. 
U skladu s tim je Fuad preuzeo titulu kralja 1922.

Ipak je ostao nezadovoljan britanskom jednostranom deklaracijom, pa se za svoje vladavine neuspješno borio za bolji bilateralni dogovor sa Britanijom.

Ostao je zapamćen po tom što je puno puta raspuštao parlament, nezadovoljan njegovim odlukama.

## Reference

## Vanjske veze

* ''Fuad-I, king of Egypt''
Husein Kamel

**Husein Kamel** znan kao *Mirmiran paša* (Kairo, 21. novembar 1853 - Kairo, 28. april 1936.) bio je prvi egipatski sultan od 1914. do 1917.

## Biografija

Kamel je rođen kao drugi sin Ismail-paše, školovanje je proveo u Egiptu i Francuskoj.
Nakon izbijanja Prvog svjetskog rata, tadašnji egipatski kediv neodlučni Abas II, prestrašen nakon neuspjelog atentata, zatvorio 
se u svoju palaču na Bosporu, i ostao lojalan sultanu, koji je stao na stranu Centralnih sila, pa se nije htio vratiti u Egipat.

Zbog tog su ga Britanci 18. decembra 1914. smjenili i proglasili Egipat i službeno *Britanskim 
[[protektorat]]om*.

Umjesto njega za sultana su postavili - Huseina Kamela, u tom trenutku najstarijeg člana dinastije. Kamel je umro nakon 
kratke trogodišnje vladavine.

## Reference

## Vanjske veze

* ''Ḥusayn Kāmil, sultan of Egypt''
Asjut (muhafaza)

**Muhafaza Asjut** ( / Muḥāfāzah Asyut) je jedna od 27 muhafaza na koje je Egipat administrativno podjeljen.

## Geografija

Muhafaza se nalazi u Gornjem Egiptu, u dolini Nila, prostire se na površini od 13,720 km², na kojoj živi 4,527,565 stanovnika.

### Administrativna podjela

Muhafaza Asjut je administrativno podjeljena na 15 distrikta; Abnub, Abu Tig (urbani), Abu Tig, Badari, Fath, Ganajem, Kusija, Asjut, Asjut (urbani), Asjut 2 (urbani), Dairut, Novi Asjut, Manfalut, Sahel Selim i Sodfa.

Administrativni centar provincije je grad Asjut.
## Izvori

## Vanjske veze

* ''Asyūṭ governorate, Egypt''
Asuan (muhafaza)

**Muhafaza Asuan** ( / Muḥāfāzah Aswān) je jedna od 27 muhafaza na koje je Egipat administrativno podjeljen.

## Geografija

Muhafaza se nalazi u Gornjem Egiptu u dolini Nila i duž Jezera Naser sve do sudanske granice. Prostire se na površini od 62726 km², na kojoj živi 1,515,840 stanovnika.

### Administrativna podjela

Muhafaza Asuan je administrativno podjeljena na 10 distrikta; Abu Simbel, Asuan, Asuan 1 (urbani), Asuan 2 (urbani), Darav, Edfu, Kom Ombo, Novi Asuan, Nova Tuška (urbani) i Naser.

Administrativni centar provincije je grad Asuan, iznad kog se 6 km prema jugu nalazi Asuanska brana, i Jezero Naser, dugo preko 240 km.

## Izvori

## Vanjske veze

* ''Aswan governorate, Egypt''
Second Skin (Star Trek: Deep Space Nine)

***Second Skin*** () je epizoda američke science fiction TV-serije *[[Star Trek: Deep Space Nine]]*, premijerno prikazana 24. oktobra 1994. godine. Radnja prikazuje kako major Kira bude oteta te odvedena na Cardassiju Prime gdje joj tvrde da je u stvari cardassijanska operativka kojoj je bio kirurški promijenjen izgled kako bi se inflitirirala u bajoranski pokret otpora. Zapleti iz epizode su svoj nastavak dobili u epizodi *[[Ties of Blood and Water]]*.

## Vanjske veze
*
Marezige

**Marezige** () su naseljeno mjesto u sastavu gradske općine Koper, regija Obalno-kraška, Slovenija.

## Historija

Do teritorijalne reorganizacije u Sloveniji nalazile su se u sastavu stare općine Koper.

## Stanovništvo

Na popisu stanovništva 2011. godine, Marezige su imale 480 stanovnika.

## Galerija



Datoteka:Marezige trg.jpg|trg
Datoteka:Marezige 01.JPG|spomenik



## Reference

## Vanjske veze
The Abandoned (Star Trek: Deep Space Nine)

***The Abandoned*** () je epizoda američke science fiction TV-serije *[[Star Trek: Deep Space Nine]]*, premijerno prikazana 31. oktobra 1994. godine. Radnja prikazuje kako je na DS9 pronađena napuštena beba koja počinje ubrzano rasti i pretvarati se u odraslog Jem'Hadara.

Dio kritičara je usporedio ovu epizodu sa *[[I, Borg]]*, epizodom *[[Star Trek: The Next Generation]]* koja je bila imala sličan zaplet, kako bi objasnio razliku između općeg tona dvije serije.

## Vanjske veze
*
Civil Defense (Star Trek: Deep Space Nine)

***Civil Defense*** () je epizoda američke science fiction TV-serije *[[Star Trek: Deep Space Nine]]*, premijerno prikazana 7. novembra 1994. godine. Radnja prikazuje kako se na DS9 slučajno aktivira sigurnosni program iz vremena cardassijanske okupacije, te kako svi na stanici postaju mete sigurnosnih mjera namijenjenih bajoranskim pobunjenicima.

## Reference

## Vanjske veze
*
A House Divided (Dallas)

***A House Divided*** () je 54. epizoda američke dramske TV-serije *[[Dallas (TV serija, 1978)|Dallas]]*, premijerno prikazana 21. marta 1980. godine kao završna epizoda treće sezone. Radnja prikazuje kako glavni lik, teksaški naftaš J.R. Ewing, pokreće niz drskih i okrutnih spletki protiv članova porodice, prijatelja te poslovnih partnera i suparnika, a završava dramatičnom scenom u kojoj je pogođen metkom koji je ispalio nepoznati počinitelj. Epizoda je svoj nastavak dobila tek nakon osam mjeseci u obliku epizode *[[Who Done It (Dallas)|Who Done It]]*, odnosno tek tada su gledaoci dobili priliku doznati kakva je sudbina J.R. Ewinga, i tko je na njega ispalio metak. U tih osam mjesei je kompanija CBS pokrenula izuzetno efikasnu marketinšku kampanju pod naslovom *[[Who shot J.R.?|Tko je ustrijelio J.R.-a?]]* kojom je održavala pažnju ne samo američke, nego i međunarodne javnosti na seriju, te osigurao izuzetnu gledanost četvrtoj sezoni. Zbog toga se *A House Divided* smatra jednim od najuspješnijih i najpoznatijih cliffhangera u historiji televizije.

## Vanjske veze
*
*"A House Divided"  at TV.com
Harga

**Harga** (arapski: الخارجة/ *Al-Khārijah*) je grad od 75,530 stanovnika na jugozapadu Egipta u muhafazi Vadi al Džadid u kojoj je i administrativni centar.
 
## Geografija

Harga leži u Libijskoj pustinji u istoimenoj oazi, udaljena oko 180 km jugozapadno od Nag Hamadija sa kojim je povezana željeznicom.

Ta oaza je svojom površinom od 3.650 km² najveća u Egiptu, proteže se od sjevera prema jugu u dužinu od nekih 160 km, a široka je od 19 do 80 km (istok-zapad). Na njenom sjevernom plodnijem kraju leži Harga, grad uskih zavojitih uličica, mjestično uklesanih u stijenu.

## Historija

U vrijeme Antičkog Egipta ta oaza nosila je ime **Kenem** ili **Hibis**, i često je korištena kao mjesto za progon nepoželjnih.
Hibis je bio značajni grad staroga vijeka, što je vidljivo po ostatcima nekadašnjih građevina. U njemu je
ahemenidski kralj Darije Veliki (umro 486. pne.) podigao hram posvećen bogu Amonu, koji je iskopan 1908.-11.

Od nekad velikog rimskog grada ostale su samo ruševine i ostatci hrama, koji je podignut za vladavine cara Antonina Pije (umro 161.).

Današnja Harga je moderan grad, sa puno novih stanovnika doseljenih iz prenapučene doline Nila, u sklopu ambicioznog plana iz 1960-ih, da će se kopanjem dubokih arteških bunara, navodnjavanjem moći znatno povećati količina obradivih oranica.

## Znamenitosti

Najveća znamenitost grada je ranokršćanska nekropola *El Bagavat*, sa grobnicama od kojih neke 
datiraju s kraja 2 početka 3. vijeka.

U centru te nekropole se nalazi se i jedna od najstarijih crkava u Egiptu, okružena sa 263 malih grobnih kapela.

## Privreda

U oazi se proizvodi žito, datulje, masline, voće i povrće.

Harga ima i industrijsku zonu na površini od 76 hektara.

## Reference

## Vanjske veze

* ''Al-Wāḥāt al-Khārijah, oasis, Egypt'' 
* ''Harga''
Abas II od Egipta

**Abas II od Egipta** znan kao *Abbas Hilmi-paša* (Aleksandrija, 14. jul 1874 - Geneva, 20. decembar 1944.) bio je posljednji Egipatski kediv koji je vladao od 1892. do 1914.

Ostao je upamćen po tom što je ostao lojalan svom nominalnom suverenu Osmanskom sultanu koji je stao na stranu Centralnih sila. Zbog tog su ga Britanci 18. decembra 1914. smjenili i proglasili Egipat i službeno *Britanskim 
[[protektorat]]om*.

## Biografija

Abas je postao kediv nakon iznenadne smrti svog oca Teufik-paše 1892. koja ga je zatekla na studiju u bečkom Theresianumu. 
Još na samom početku svoje vladavine pokušao je vladati što samostalnije, ne obaziravši se previše na instrukcije britanskog agenta i generalnog konzula u Egiptu (1883.-1907.) - lorda Cromera. Potaknut narodnim nezadovoljstvom zbog sve većeg utjecaja Velike Britanije na Egipat, Abas je za premijera postavio čovjeka koji je bio poznat kao otvoreni protivnik Britanaca. Nakon kritika na račun Britanske vojske - 1894., lord Cromer je poduzeo mjere da smanji kedivove prerogative.

Nakon 1894. Abas se malo primirio, ali je i nadalje financijski pomagao panislamističke i anti-britanske novine Al-Muajad (Pristalica). 
Međutim kada su 1906. nacionalisti zatražili da i Egipat dobije ustavnu vladu, Abas je to odbio. Ali je već sljedeće godine podržao osnivanje *Nacionalne [[partija|partije]]* lidera Muṣṭafe Kamila, kako bi parirao Partiji Uma, koju su favorizirali Britanci. Na što su oni odgovorili postavljanjem energičnog Lorda Kitchenera za generalnog konzula (1912.-14.).

Ubrzo su lideri Nacionalne partije protjerani ili pozatvarani, a Abasovi prerogativi smanjeni.

Nakon izbijanja Prvog svjetskog rata Abas koji se tad nalazio u Istambulu, uputio je apel Egipćanima i Sudancima da podrže Centralne sile i da se bore protiv Britanaca. To je bila kap koja je prelila čašu - zbog čeg su Britanci 18. decembra 1914. proglasili protektorat i sljedećeg dana svrgli Abasa, a na njegovo mjesto postavili njegovog ujaka Huseina Kamela kao sultana.
.
Kad je 1922. proglašena Kraljevina Egipat, Abas je i službeno izgubio sva prava na tron, ostatak života proveo je u egzilu, uglavnom u Švicarskoj.

Abasov sin Muhammad Abdel Moneim bio je kratkotrajni regent umjesto maloljetnog Fuada II.
## Reference

## Vanjske veze

* ''ʿAbbās II, khedive of Egypt''
Who Done It (Dallas)

***Who Done It*** () je epizoda američke dramske TV-serije *[[Dallas (TV serija, 1978)|Dallas]]*, premijerno prikazana 21. novembra 1980. godine. Predstavlja četvrtu epizodu četvrte sezone i u njoj se konačno rješava misterija ranjavanja J.R. Ewinga, kojom je završila epizoda *[[A House Divided (Dallas)|A House Divided]]*, odnosno cliffhanger koji je TV-kuća CBS iskoristila za kampanju Tko je upucao J.R.-a?. Epizoda je imala Nielsenov rejting 53.3, te se smatra kako ju je gledalo između 83 i 90 miliona Amerikanaca, učinivši je dotada najgledanijom emisijom u historiji američke televizije i postavivši rekord koji će tri godine kasnije razbiti *[[Goodbye, Farewell and Amen]]*, završna epizoda TV-serije *[[M*A*S*H]]*.

## Vanjske veze
*
Tko je ustrijelio J.R.-a?

**Tko je ustrijelio J.R.-a?** () je fraza kojom je američka televizijska mreža CBS koristila kako bi reklamirala svoju TV-seriju *[[Dallas (TV serija, 1978)|Dallas]]* u periodu od 21. marta 1980. godine, kada je emitirana *[[A House Divided (Dallas)|A House Divided]]*, završna epizoda treće sezone popularne večernje sapunice *[[Dallas (TV serija, 1978)|Dallas]]*, do novembra 1980. godine kada je emitirana *[[Who Done It (Dallas)|Who Done It]]*, četvrta epizoda četvrte sezone. Fraza se odnosi na J.R. Ewinga, glavni lik i glavnog negativca, koji u posljednjoj epizodi sezone bude pogođen metkom ispaljenog od nepoznatog počinioca. Tokom sljedećih osam mjeseci je veliki dio američke i svjetske javnosti zaokupilo pitanje da li je J.R. Ewing preživio, odnosno tko je od likova u seriji ispalio metak. CBS je uložila izuzetan trud da odgovor sakrije do samog kraja, te je u tu svrhu čak snimljeno nekoliko različitih scena u kojem metak ispaljuju različiti likovi. *Who Done It*, prikazana 21. novembra 1980. godine, je postala dotada najgledanija epizoda u historiji američke televizije, te se zbog toga *Tko je ustrijelio J.R.-a?* često naziva najuspješnijim, odnosno jednim od najpoznatijih cliffhangera u historiji popularne kulture 20. vijeka.

## Izvori
Nearer My God to Thee (Homicide: Life on the Street)

***Nearer My God to Thee*** () je epizoda američke policijske TV-serije **, premijerno prikazana 14. oktobra 1994. godine. Predstavljala je prvu epizodu treće sezone. Radnja prikazuje kako Odjela za ubistva mora riješiti politički eksplozivan slučaj smrti popularne socijalne radnice čiji je leš pronađen odjeven jedino u rukavice; istovremeno sa tim slučajem se Felton mora suočiti sa bračnim problemima, a Lewis i Munch pokušavaju otvoriti vlastiti bar.

U epizodi se prvi put kao lik pojavila Isabella Hofmann u ulozi poručnice Megan Russert, lika koga su producenti bili uveli kako bi imali što više žena u glumačkoj ekipi. Slučaj ubistva u rukavicama, odnosno istraga, je bio dio zapleta još dvije epizode. U *Nearer My God to Thee* se za lik Pembletona ispostavilo da prolazi kroz krizu vlastite vjere usprkos toga što je bio obrazovan od strane jezuita; taj je zaplet bio uveden od strane producenta i scenarista Toma Fontane, koji je i sam bio obrazovan od jezuita i prolazio kroz istu krizu vjere kao i Pembleton.

## Izvori

## Vanjske veze
*
Goodbye, Farewell and Amen

***Goodbye, Farewell and Amen*** () je američki televizijski film, odnosno 256. i posljednja epizoda američkog televizijskog sitkoma *[[M*A*S*H]]*, premijerno emitirana 28. februara 1983. godine. Radnja se događa nedugo nakon potpisivanja primirja kojim je okončan Korejski rat i prikazuje kako osoblje 4077. pokretne vojne kirurške bolnice (MASH) organizira zabavu prije nego što će početi razmontirati barake i opremu, te se počinje međusobno opraštati.

Epizoda kojom je nakon jedanaest godina okončana jedna od najpopularnijih serija u historiji američke televizije je prije premijere bila reklamirana i promovirana kao jedan od najiščekivanijih televizijskih događaja tog vremena. Prema podacima Nielsena, seriju je bilo gledalo preko 105,97 miliona gledalaca u SAD, što je rekord koji nikada više nije bio premašen. 

## Izvori

## Vanjske veze
*
Ismailia (muhafaza)

**Muhafaza Ismailia** ( / *Muḥāfāzah Al Ismāʿīliya*) je jedna od 27 muhafaza na koje je Egipat administrativno podjeljen.

## Geografija

Muhafaza se nalazi u Donjem Egiptu na sjeveroistočnom rubu Delte Nila. Ima formau kvadrata suženog prema sjeveru uz Sueski kanal, koji završava kod  Port Saida. Velik dio muhafaze je pustinja, osim dijela na sjeveru, gdje padne nešto kiše.
 
Prostire se na površini od 5,067 km², na kojoj živi 1,338,217 stanovnika.

### Administrativna podjela

Muhafaza Ismailia je administrativno podjeljena na 10 distrikta; Abu Suvir, Ismailia, Ismailia 1 (urbani), Ismailia 2 (urbani), Ismailia 3 (urbani), El Kantara, El Kantara Šarkija, Novi Kasaseen, Tel El Kebir i Fajid.
Administrativni centar provincije je grad Ismailia, na Jezeru Timsah.

Muhafaza Ismailia živi zahvaljući Sueskom kanalu, za čiju je gradnju između 1858 - 63 prokopan Kanal Ismailia, od Nila do Jezera Timsah, a odatle krakovima duž zapadne strane kanala sve do Sueza i Port Saida. Duž njegovog glavnog kraka (Nil-Timsah) danas ima navodnjavanih oranica koje daju dobar prinos žitarica.

## Izvori

## Vanjske veze

* ''Službene stranice''  
* ''Al-Ismāʿīliyyah governorate, Egypt''